Luna Al Macheldile

> **...โลกมันโสมมมากเกินกว่าจะทนมองได้อีกแล้ว ต่อจากนี้ไปมันจะถูกชี้นำไปในทิศทางไหนกันแน่นะ...**
>
>

## Mental Condition

### Rate

มรดกของพระเจ้า

**Luna Al Macheldile** ;(ลูน่า อัล มาเชลดีเล่, ดาเรย์) หญิงสาวปริศนาทายาทคนสุดท้ายของตระกูลมาเชลดีเล่ ปรากฏตัวครั้งแรกใน Fallen อีกทั้งยังเป็นผู้นำกลุ่มกบฎ Lunatic ผู้มีเป้าหมายในการเปิดเผยความจริงของระบบ SC และคืนสิทธิ์ให้กับเหล่าเมนดิสที่ถูกระบบนั้นพิพากษาอย่างไร้มนุษยธรรม

## Appearance

ลูน่ามีผมยาวและดวงตาสีทองสุกสกาวจากความผิดปกติทางพันธุกรรมซึ่งต่างจากคนทั่วไปชัดเจน ผิวขาวซีดจากการแทบไม่โดนแสงแดด เธอจะเปลี่ยนสีเสื้อผ้าไปตามช่วงเวลาของดวงจันทร์ หากเป็นข้างขึ้นจะใส่สีขาว และหากเป็นข้างแรมจะใส่สีดำ ไม่ใส่รองเท้าเดิน

## Personality

ลูน่าเรียกตัวเองว่าเป็น 'ผู้นิยมชื่นชมประกายของจิตวิญญาณในมนุษย์' แต่หากจะพูดกลายๆเธอใกล้เคียงกับนักมนุษยธรรมที่จมลึกในความมืดมนมากกว่า

เธอมักดูสุขุม เยือกเย็น กริยาท่าทางของเธอมักนิ่งสงบและสง่างาม (อ้างอิงจากคำพูดของวีก้า และเดเนป) ในขณะเดียวกันเมื่อได้สนทนาด้วยคำพูดของเธอจะสร้างบรรยากาศเพ้อฝันอันแปลกประหลาดให้คู่สนทนา เธอจะแสดงอารมณ์ผ่านสีหน้าเป็นส่วนใหญ่ แต่ดวงตาของเธอมักว่างเปล่า น้ำเสียงราบเรียบ แต่ในบางครั้งเธอก็ดูร่าเริงเหมือนกับหญิงสาวส่วนใหญ่ เพียงแต่มีนัยยะของการกระทำและคำพูดมากกว่าหลายเท่า และในความร่าเริงนั้นเหมือนมีบางอย่างแอบแฝงอยู่อย่างเป็นธรรมชาติ

ลูน่ามักใช้เวลาส่วนใหญ่ไปกับการอ่านหนังสือแนว Dystopia และไบเบิล เธอมักใช้วิธีทางจิตวิทยากับคนอื่นๆเพื่อให้ได้มาซึ่งสิ่งที่ตัวเองต้องการ และมีสติปัญญาที่มากกว่ามนุษย์ทั่วไปอย่างเห็นได้ชัดซึ่งทำให้วิธีการต่างๆของเธอมีชั้นเชิงและคาดเดาได้ยาก

คำพูดของเธอยังสามารถชักจูงและก่อให้เกิดความไว้เนื้อเชื่อใจแก่ผู้คน ดึงดูดคนที่มีลักษณะคล้ายกันกับเธอเข้าหาตัวเอง และทำให้พวกเขารู้สึกว่าเธอคือที่พึ่ง เธอค้นพบวิธีการลับสมองซึ่งเป็นอาวุธร้ายแรงที่สุดที่มนุษย์พึงมี และใช้มันได้อย่างชาญฉลาด

ลูน่าเองก็มีด้านมืดที่สังเกตเห็นได้ง่าย เธอสามารถฆ่าคนอย่างโหดร้ายหรือกระทำสิ่งต่างๆอย่างเหี้ยมโหดได้โดยเลือดเย็นและปราศจากความกลัว หลายการกระทำของเธอนั้นรุนแรงและบ้าคลั่งจนเกินจะรับไหว แต่ขึ้นอยู่กับว่าเธอจะเลือกทำหรือไม่ทำก็เท่านั้น เธอมักหยิบยื่นโอกาสในการฆ่าหรือวิธีการต่างๆให้คนที่มีแรงจูงใจมากพอ และสรรหาวิธีการฆ่าและสำรวจเหตุจูงใจในเบื้องลึกของจิตใจคนผู้นั้นและคอยชมผลลัพธ์อยู่ห่างๆ

เดเนปเคยพูดว่า ลูน่ามีบุคลิกที่ใกล้เคียงกับตัวตนที่ระบบ SC ไม่สามารถเป็นได้มากที่สุด และในขณะเดียวกันเธอก็ห่างไกลจากความเป็นมนุษย์มากกว่าคนส่วนใหญ่ อาจเพราะเธอไม่หวาดกลัวต่อความตาย การฆ่า และการถูกฆ่า ในขณะที่อลันเคยพูดไว้ว่า ลูน่านั้นเหมือนกับบุคคลที่เกิดมาเพื่อทำลายความเป็นมนุษย์ให้โลกได้รับรู้

## Personal Background

หญิงสาวทายาทคนสุดท้ายของตระกูล 'มาเชลดีเล่' ตระกูลเมนดิสผู้ก่อตั้ง 'Agartha' (อการ์ธา) ดินแดนที่เต็มไปด้วยอารยธรรมและภูมิปัญญาที่สูงส่ง นั่นทำให้เธอมีศักดิ์เป็นเจ้าหญิงอยู่กลายๆ เธอเกิดในตระกูลที่มีการแต่งงานทางสายเลือดด้วยกันเองอยู่ตลอดเวลา ทำให้ลักษณะทางพันธุกรรม (ยีนด้อย) ของเธอผิดปกติ คือมีสภาวะผิดปกติทางจิต ทัศนคติ จิตใต้สำนึก การรู้สึกตัว และความคิดตั้งแต่กำเนิด และมากกว่าคนธรรมดาจนไม่สามารถประเมินได้ อีกทั้งลักษณะนั้นยังทำให้เธอสามารถควบคุมค่าสภาวะทางจิตของตัวเองได้ตามใจชอบ สภาพจิตใจของเธอนั้นบิดเบี้ยวและแปรปรวนมากเสียจนไม่อาจวัดค่าได้ (*ค่าความผิดปกติของสภาวะทางจิต*) มิหนำซ้ำไม่ว่าจะกระทำความผิด หรืออยู่ในอิริยาบทใดเธอก็ไม่สามารถถูกพิพากษาจากระบบ SC ได้ ทำให้ระบบเรียกสภาวะพิเศษซึ่งแทบไม่มีในโลกอย่างเธอว่า **'มรดกของพระเจ้า'** ผู้อยู่เหนือความรู้สึกผิดชอบชั่วดีจากจิตใต้สำนึก ราวกับสิ่งหลงเหลือที่พระเจ้าประทานมาทดสอบมนุษย์ทั้งมวลอีกทั้งเธอเรียนรู้การลับสมองซึ่งเป็นอาวุธที่ร้ายกาจที่สุดของมนุษย์มาเป็นเครื่องมือได้ในระดับที่หาตัวจับได้ยาก

เธอถูกพบตัวโดย 'ชาล็อต' สมาชิกของกลุ่มองค์กรที่บุกมายังอการ์ธาตั้งแต่ยังเด็ก และถูกรับไปเลี้ยงเป็นลูกบุญธรรมโดยใช้ชื่อว่า *'ดาเรย์'* โดยที่เธอคอยศึกษามนุษย์รอบๆตัวอยู่เสมอ จนค้นพบความจริงว่าตัวเธอนั้นแตกต่างจากคนอื่นๆ คือสามารถควบคุมค่าสภาวะทางจิต หรือจิตใต้สำนึกอันบิดเบี้ยวของตัวเองได้ และสติของเธอก็ค่อยๆเปลี่ยนแปลงไปเรื่อยๆตลอดหลายปีที่เธอถูกพาตัวมา ลูน่านั้นเคยเป็นเพื่อนกับ 'เดรโก' เมื่อสมัยเด็ก ทว่าในอุบัติเหตุเครื่องบินทัศนศึกษาตก เดรโกเข้าใจมาตลอดว่าทุกคนรวมทั้งลูน่าได้ตายไปแล้ว เขาจึงลืมเรื่องของลูน่าไป มีเพียงลูน่าเท่านั้นที่จำเขาได้

ลูน่าสูญเสียสติของตัวเองไปในโศกนาฎกรรมของอลิเซีย และยังเป็นคนลงมือข่มขืนเพื่อนสนิทของตัวเองในเวลาต่อมา ซึ่งในการพิพากษาครั้งนั้นระบบได้ตัดสินให้เพื่อนของเธอกลายเป็นเมนดิสจากการที่อลิเซียมีค่าสภาวะทางจิตสูงกว่าเกณฑ์ และการรับรู้ความจริงว่าระบบ SC คือสมองของชาวอการ์ธาที่ถูกรวบรวมไปรวมทั้งยังมีสมองส่วนหนึ่งคือ 'มานูเอล อัล มาเชลดีเล่' หรือก็คือแม่ของตัวเอง ยิ่งทำให้ลูน่าจงเกลียดจงชังการพิพากษาและตัวตนของระบบที่ตัดสินความผิดและพิพากษาผู้คนเพียงค่าดัชนีจากเครื่องวัดอย่างไร้มนุษยธรรมมากขึ้น จนในที่สุดเธอก็ตัดสินใจจะทำลายระบบด้วยการก่อตั้ง Lunatic องค์กรของเมนดิสที่เรียกตัวเองว่า *ซีโนเวล* และ *สเตลล่า* เพื่อเปิดโปงความจริงและทำลายรากฐานของระบบการปกครองอันเย่อหยิ่ง อีกทั้งเธอยังวางแผนการต่างๆเพื่อทดสอบและพิสูจน์ความสามารถของระบบ และท้าทายเดรโกให้ตามหาตัวเธอที่ซึ่งผู้คนเชื่อกันว่าเธอไม่มีอยู่จริง จนในที่สุดทั้งสองก็ได้พบกันในอการ์ธาตามที่ลูน่าต้องการ

เธอมักจะพูดว่า *‘เธอเห็นความงดงามของจิตวิญญาณของผู้คน’*  ซึ่งเป็นสิ่งที่ถูกพรากไปเมื่อมนุษย์ถูกตัดสินด้วยการวัดสภาพจิตใต้สำนึก เธอจึงเลือกต่อต้านระบบนั้นและหาทางทำลายระบบเพื่อคืนสิทธิ์ให้กับเมนดิส หรือผู้ป่วยทางจิตทุกคนที่ถูกพิพากษาอย่างไร้เหตุผล อีกทั้งยังเป็นการสะสางความผิดที่ระบบได้มอบให้กับอลิเซียในครั้งก่อน และตัวเธอยังชื่นชอบ 'การสังเกตและเฝ้ามองพฤติกรรมของมนุษย์' เป็นเหมือนงานอดิเรก

## Important role

### **Fallen**

เธอคือผู้ก่อตั้ง Lunatic และเป็นผู้ชักใยอยู่เบื้องหลังคดีและเหตุการณ์ต่างๆ แต่เบาะแสที่จะสาวไปถึงตัวเธอได้นั้นน้อยเหลือเกิน จนเบาะแสที่ชัดเจนที่สุดที่มีก็เพียงทำให้คนของ WBC เชื่อว่าตัวเธอเป็นเพียงแค่บุคคลสมมติของกลุ่มซีโนเวล รวมทั้งเป็นคนสร้างผลงานที่มีชื่อว่า 'มื้ออาหารสุดท้ายของโลก' ขึ้นจากศีรษะของเหยื่อที่ถูกฆ่านับร้อยชีวิตซึ่งสร้างความโกลาหลครั้งยิ่งใหญ่ให้กับระบบสังคมและผู้คน

เธอปรารถนาจะเผยให้เห็นความจริงของระบบ SC อันหลอกลวง ทำลายระบบนั้นลงเพื่อให้เกิดสิทธิ์ที่คู่ควรแก่มนุษย์ และเพื่อการนั้นเธอจึงวางแผนทุกอย่างล่วงหน้าและชัดใยให้เส้นทางต่างๆเป็นไปตามที่เธอต้องการโดยไม่ปรากฏตัวเอง เธอจะซ่อนตัวอยู่ในอการ์ธา ซึ่งไม่มีมนุษย์ผู้ใดสามารถไปถึงได้ เว้นเสียแต่เธอจะมอบวิธีนำทางให้

ลูน่าเคยเข้าปะทะกับเดรโกครั้งแรกก่อนจะหลบหนีไปได้ก่อนที่เขาจะจับตัวเธอ และเธอก็ได้พบกับเดรโกอีกครั้งในอการ์ธาเพื่อพิสูจน์ว่ามนุษย์สามารถก้าวข้ามความจริงไปได้หรือไม่

### **Fallen Apocalypse**

ลูน่าเป็นตัวละครสำคัญของเล่มนี้ เธอคือทายาทและผู้อยู่อาศัยคนสุดท้ายของอการ์ธา ซึ่งถูกพาตัวออกมาโดยสมาชิกเก่าขององค์กรหนึ่งซึ่งหวังผลประโยชน์จากการเปลี่ยนแปลงของระบบ เธอถูกเปลี่ยนให้ใช้ชื่อปลอมอย่าง 'ดาเรย์' และดำรงชีวิตเช่นมนุษย์ปกติอยู่สักพัก

ลูน่าสูญเสียสติไปในโศกนาฎกรรมที่เพื่อนสนิทของตัวเองถูกข่มขืน และเธอได้พยายามสืบหาความจริงของระบบ SC ที่แท้จริงแล้วไม่มีใครรู้ จนเมื่อพบกับสิ่งที่ตามหาเธอจึงริเริ่มก่อตั้ง Lunatic ขึ้นเพื่อทำลายรากฐานของระบบ โดยการร่วมมือของเดเรค เฟรเซอร์ และมอลเลีย ก่อตั้งขึ้นเป็น 'สเตลล่า' เพื่อทำให้เจตจำนงของเธอเป็นจริงขึ้นมา

## Criminality

### **ภาพพระกระยาหารค่ำมื้อสุดท้าย**

ลูน่าได้สร้างภาพนี้ซึ่งเป็นผลงานเก่าแก่ขึ้นมาใหม่ โดยการใช้ศีรษะและอวัยวะมนุษย์ที่ได้มาจากคดีฆาตรกรรมที่ซีโนเวลก่อขึ้นมาจัดเรียงและสร้างเป็นภาพเหมือน ใช้พื้นที่สวนสาธารณะใจกลางเมืองเป็นที่จัดแสดง สร้างความเขย่าขวัญให้กับประชาชนในเมืองเป็นอย่างมาก และเป็นการสั่นคลอนรากฐานของระบบ SC เป็นการใหญ่

### **เพลิงไหม้แห่งโลนอล**

คดีวางเพลิงที่เกิดขึ้นเมื่อหลายปีก่อน ณ ตึกโลนอล มีผู้เสียชีวิต 4 รายที่ไม่สามารถระบุตัวตนได้ เชื่อกันว่าคดีนี้เกิดขึ้นจากเมนดิส แต่แท้จริงแล้วคดีนี้คือคดีแรกที่ลูน่าก่อขึ้นโดยตั้งใจฆ่าชาล็อต และพรรคพวกของเธอที่เป็นคนนำสมองของมานูเอลมาใช้สร้างระบบ SC โดยสุดท้ายแล้วผู้ที่เกี่ยวข้องกับคดีนี้ต่างก็สูญหายกันไปเสียหมดจนไม่หลงเหลือหลักฐานใด

### **ผู้นำของ Lunatic**

ในฐานะผู้นำและคอยชักใยอยู่เบื้องหลังแล้วนั้นคดีต่างๆที่ซีโนเวลหรือสเตลล่าสร้างขึ้นก็ล้วนมีตัวเธอเป็นส่วนเกี่ยวข้องทั้งนั้น ทั้งในฐานะผู้สมรู้ร่วมคิดและผู้วางแผน ซึ่งหากนับคดีที่เกิดขึ้นภายใต้ชื่อของเหล่าซีโนเวลและสเตลล่าแล้วเธอก็มีความผิดมากมายที่ไม่อาจให้อภัยได้สำหรับระบบ SC

## Relationships

### **Drego Whitederen**

ลูน่าและเดรโกนั้นเคยเป็นเพื่อนสมัยเด็กกัน ในตอนที่ลูน่าถูกชาล็อตรับไปเลี้ยงดูและส่งไปเรียนยังต่างประเทศ ทว่าในอุบัติเหตุเครื่องบินทัศนศึกษาตก เดรโกที่รอดชีวิตมานั้นไม่รู้ว่าแท้จริงแล้วลูน่ายังไม่ตายและเขาก็ปักใจเชื่อมาตลอดว่าเธอตายไปแล้ว

ในตอนที่ลูน่าเริ่มต้นแผนการเพื่อหวังล้มล้างอำนาจของระบบ SC เธอได้รู้ว่าในหน่วย WBC มีชื่อของเดรโกอยู่ และสำหรับลูน่าตัวตนของเดรโกนั้นตรงข้ามกับเธอแทบทุกอย่าง เจตจำนงและทัศนคติของเดรโกจึงเป็นสิ่งที่เธอเลือกใช้เป็นเงื่อนไขการเดิมพันในการพิสูจน์ว่ามนุษย์สามารถก้าวข้ามความถูกต้องได้ ดังนั้นสำหรับลูน่าแล้วเดรโกเป็นทั้งอดีตเพื่อนและศัตรูที่คู่ควรแก่การเผชิญหน้า เธอนับถือในความพยายามและการเชื่อในความถูกต้องของเดรโก โดยเคยพูดเอาไว้ว่า *'จิตใจที่ยึดมั่นนั้น มันช่างงดงามเสียจนอยากทำลาย'* ลูน่าจึงเฝ้ารอการมาถึงของเดรโกยังอการ์ธาเพื่อแสดงให้เขาเห็นถึงความจริงของสิ่งที่เขาเชื่อ และทดสอบว่าเจตจำนงของเขานั้นคู่ควรแก่การดำเนินต่อไปหรือไม่

### **Deneb**

เดเนปนั้นสนิทสนมและได้รับความไว้ใจจากลูน่าเสมือนเป็นเลขาส่วนตัวของเธอ เขาเป็นคนเดียวที่มีสิทธิ์เข้ามาพบเธอยังอการ์ธาได้ นอกจากนี้เขายังคอยรายงานความคืบหน้าของแผนการของเธอให้เป็นระยะ รวมทั้งยังคอยซื้อหนังสือมาให้ลูน่าอ่านอยู่เสมอ เดเนปนั้นนับถือและเคารพในตัวลูน่า รวมทั้งยังหลงใหลและชื่นชมในทัศนคติและคาริสม่าของเธอมากอีกด้วย ทว่าสำหรับลูน่านั้นเธอก็ยังคงมองเขาเป็นเพียงมนุษย์ที่หาที่พึ่งทางจิตใจให้กับตัวเองไม่ได้ต่างจากคนอื่นๆมากนัก ซึ่งตัวเดเนปเองก็รู้ตัวเรื่องนี้ดี

### **Alicia Folryska**

เพื่อนสมัยเด็กของลูน่าสมัยที่เธอยังเรียนอยู่ จนกระทั่งเธอถูกข่มขืนหลังเหตุการณ์เครื่องบินตกและเป็นสาเหตุให้จิตใต้สำนึกของลูน่าหายไป เพราะอลิเซียนั้นถูกระบบพิพากษาให้มีความผิดจากค่าสภาวะทางจิตที่พุ่งสูงขึ้นภายหลังจากกรข่มขืน อีกทั้งยังเป็นชนวนความเคียดแค้นระบบ SC ของลูน่าในการทำลายล้างรากฐานของระบบ

## Trivia

* ชื่อของลูน่า มาจากคำว่า Luna (ดวงจันทร์) และเป็นคำนำหน้าของ Lunatic (ลูนาติค)
* ห้องนอนของลูน่าอยู่ในสวนลอย ซึ่งอยู่ทางเหนือสุดของอการ์ธา
* คาดเดาว่าตอนที่ชาล็อตพบตัวลูน่าและพาไปอุปการะ คือตอนที่เธออายุ 7 ปี
* ดวงดาวที่ลูน่าชื่นชอบมากที่สุดคือ Alkaid และ Merak (ดาวในกลุ่มดาวเหนือ)
* หนังสือโปรดของลูน่าคือ  Insert of lost time
* รหัสของลูน่าบนแฟ้มเอกสารของ SC คือ 0617L
* ลูน่านอนเฉลี่ยอยู่ที่ 2 ชั่วโมงต่อวัน และยกเว้นวันข้างแรมที่เธอจะนอน 5 ชั่วโมง
* ลูน่าสามารถใช้ได้หลายภาษา ซึ่งคาดการณ์ว่าน่าจะมีราวๆ 9 ภาษาที่เธอใช้คล่อง
* จุดเด่นและจุดแข็งของเธอคือ ‘ไหวพริบและความสามารถที่เกิดจากสติปัญญา’ และมีจุดอ่อนคือ ‘ความอ่อนโยนและกรุณา’
* ลูน่าถนัดการต่อสู้ในระยะประชิดเป็นอย่างมาก กรณีที่ไม่ใช้มือเปล่าเธอจะใช้มีดสั้นแทน (ถนัดรูปแบบ Pencak Silat และ Karate)
* งานดิเรกของเธอคือ อ่านหนังสือ วาดภาพ และร้องเพลง
* ลูน่านั้นไม่ค่อยแสดงอารมณ์มากนัก ส่วนใหญ่เธอจะดูร่าเริงแบบมีนัยยะแฝงอยู่ตลอดเวลา จนครั้งหนึ่งเดเนปเคยพูดกับเธอว่า *'บางทีตัวตนของคุณอาจจะเหมือนความเพ้อฝันของมนุษย์'*
* ต้นแบบของลูน่านั้น มาจาก*ผู้หญิง*ที่นักเขียนได้พบและสัมภาษณ์ก่อนเริ่มต้นการเขียน และนำมาปรับให้เข้ากับเนื้อเรื่องมากขึ้น
* คำพูดที่ลูน่าชอบก็คือ 'ความตายจะเป็นความลับเดียวของพวกเรา เพราะมันไม่ถูกเชื่อมต่อกับระบบ' (Michel Foucault)
* เดิมทีลูน่าเล่นไวโอลินได้ (เมื่อครั้งยังเรียนอยู่) แต่หลังจากกลับมาที่อการ์ธา เธอก็หันมาเล่น Ocarina แทน
* ลูน่าเคยเลี้ยงสุนัขสีขาว ชื่อ เนเนล
* ทุกครั้งที่สมาชิกในซีโนเวล หรือสเตลล่าตาย ลูน่าจะเขียนชื่อของคนที่ตายลงในใบเบย์ และเผามันในตอนกลางคืนเพื่อเป็นการเคารพต่อเจตจำนงของพวกเขา
* หากไม่นับเดรโกที่เคยพบกับลูน่า มีเพียงเดเนปเท่านั้นที่สามารถเข้าออกยังอการ์ธา และมีสิทธิ์พบและติดต่อกับเธอโดยตรง
* ชาล็อตที่ได้รู้ความจริงแล้วว่าลูน่าไม่ใช่มนุษย์ธรรมดา ได้เรียกลูน่าก่อนจะจบชีวิตว่า *'แม่มดแห่งยุคสมัยใหม่'*
* ลูน่าไม่พกโทรศัพท์มือถือ และไม่สนใจโทรทัศน์